ईद मिलादुन्नबी के जलसे में गूंजा मैं तो दीवाना मेरे नबी का...
भीलवाड़ा| नातशरीफ पढ़ते हुए चलते अली हुसैन यंग कमेटी नूरी सहित कई दस्ते। बग्घियों में सवार उलेमा। चार पहिया वाहनों में डीजे की धुन पर झंडे लहराते सैकड़ों युवा। पैगंबर मोहम्मद साहब के जन्म दिन की खुशी में नारे लगाते लोग और जलसा देखते शहरवासी। यह नजारा था ईद मिलादुन्नबी पर गुरुवार दोपहर शहर में तंजीम मुस्लेमीन सेवा सोसायटी के तत्वावधान में निकाले गए जलसे का। स्टेशन स्थित सीरत सराय से दोपहर दो बजे रवाना हुए जलसे में युवा उत्साह में झंडे लेकर नबी की शान में नारे बोलते चल रहे थे। सोसायटी अध्यक्ष हाजी मुश्ताक अहमद शेख ने बताया कि जलसे में बच्चे चार पहिया वाहनों में सवार थे, तो युवा, बड़े बुजुर्ग पैदल ही खुशी का इजहार करते चल रहे थे। जलसा शाम को तालाब की पाल स्थित मंसूर अली बाबा की दरगाह पहुंचा, जहां बाहर से आए उलेमाओं की तकरीर हुई। जलसे के स्वागत के लिए शहर की विभिन्न कमेटियों समाजजनों की तरफ से स्वागत द्वार लगाए गए। (पेज10 भी देखें)
hin_Deva hin_Deva